วินัย สวัสดิวร

นายแพทย์วินัย สวัสดิวร อดีตประจำสำนักงานปลัดกระทรวงสาธารณสุข อดีตเลขาธิการสำนักงานหลักประกันสุขภาพแห่งชาติ (สปสช.) ท่านที่สอง ต่อจากนายแพทย์สงวน นิตยารัมภ์พงศ์ เลขาธิการผู้ก่อตั้ง สปสช. ได้ลาออกจากกระทรวงสาธารณสุขในตำแหน่งรองอธิบดีกรมการแพทย์ เพื่อมาบุกเบิกระบบหลักประกันสุขภาพร่วมกับ สปสช.ตั้งแต่ปี 2545 เป็นผู้ที่มีบทบาทสำคัญในการก่อตั้งสำนักงานหลักประกันสุขภาพในส่วนภูมิภาค (สปสช.สาขาเขต) การควบคุมราคาอุปกรณ์ทางการแพทย์ที่มีราคาแพงในระบบหลักประกันสุขภาพ จนทำให้ได้ราคาที่สมเหตุสมผล ส่งผลให้ผู้ป่วยเข้าถึงบริการได้เพิ่มขึ้นเป็นจำนวนมาก นอกจากนี้ยังริเริ่มโครงการเจ็บป่วยฉุกเฉินถึงแก่ชีวิต ไม่ต้องถามสิทธิ ใกล้ที่ไหน ไปที่นั่น หรือระบบ EMCO (EMergency Claim Online) ช่วยให้คนไทยที่ประสบอุบัติเหตุหรือเหตุฉุกเฉินถึงแก่ชีวิต สามารถเข้ารักษาในโรงพยาบาลที่ใกล้ที่สุดได้ โดยไม่ต้องเสียค่าใช้จ่าย และเป็นผู้ดำเนินโครงการจ่ายตรงให้แก่พนักงานและข้าราชการองค์กรปกครองส่วนท้องถิ่น ลดผลกระทบของข้าราชการ/พนักงาน อปท.ที่ต้องสำรองจ่ายไปก่อนกรณีไปรับบริการ ฯลฯ

**ประวัติ**
	เกิดวันที่ 3 มกราคม พ.ศ. 2497เป็นชาวบางปลาม้า จังหวัดสุพรรณบุรีโดยกำเนิด จบการศึกษาจากคณะแพทยศาสตร์ศิริราชพยาบาลรุ่นที่ 84 รับราชการครั้งแรกในตำแหน่งผู้อำนวยการโรงพยาบาลสมเด็จพระยุพราชเลิงนกทา จ.ยโสธร และขยับเข้าสู่การบริหารงานในหน่วยงานระดับจังหวัด ระดับกรม และก้าวสู่ตำแหน่งรองอธิบดี ก่อนที่จะลาออกจากราชการมาทำงานกับ สปสช.ในปี 2545 โดยเป็นเลขาธิการสำนักงานหลักประกันสุขภาพแห่งชาติตั้งแต่ปี พ.ศ. 2551 - 24 มิถุนายน พ.ศ. 2558 ก่อนถูกย้ายไปเป็นประจำสำนักงานปลัดกระทรวงสาธารณสุขในวันที่ 25 มิถุนายน พ.ศ. 2558 ให้นายแพทบ์ ประทีป ธนกิจเจริญรักษาราชการแทนเลขาธิการสำนักงานหลักประกันสุขภาพแห่งชาติ จนกระทั่งหมดวาระการดำรงตำแหน่งเลขาธิการสำนักงานหลักประกันสุขภาพในวันที่ 15 พฤษภาคม พ.ศ. 2559

**ประวัติการศึกษา**
พ.ศ. 2522  วิทยาศาสตร์บัณฑิต  แพทย์ศาสตร์บัณฑิต (วทบ.พบ.) คณะแพทย์ศาสตร์ศิริราช  มหาวิทยาลัยมหิดล
*พ.ศ. 2529  สาธารณสุขศาสตรมหาบัณฑิต (สม.)  คณะสาธารณสุขศาสตร์ มหาวิทยาลัยมหิดล
*พ.ศ. 2528  ประกาศนียบัตรแพทย์ทางระบาดวิทยา Field Epidemiology Training Program (FETP) 
*พ.ศ. 2529  อนุมัติบัตรเวชศาสตร์ป้องกัน  แพทยสภา 

**ประวัติการทำงาน**
พ.ศ. 2523 –  พ.ศ. 2526	ผู้อำนวยการ รพ.สมเด็จพระยุพราชเลิงนกทา  จ.ยโสธร
*พ.ศ. 2528 –  พ.ศ. 2533	หัวหน้าฝ่ายเวชกรรมสังคม รพ.มหาสารคาม  
*พ.ศ. 2533 –  พ.ศ. 2536	ผู้เชี่ยวชาญด้านเวชกรรมป้องกัน สำนักงานสาธารณสุขจังหวัดมหาสารคาม
*พ.ศ. 2536 – พ.ศ. 2536		 ช่วยราชการที่กองสาธารณสุขภูมิภาค
*พ.ศ. 2536 – พ.ศ. 2541		นายแพทย์สาธารณสุข จังหวัดยโสธร
*พ.ศ. 2541 – พ.ศ. 2543		นายแพทย์สาธารณสุข จังหวัดนครสวรรค์
*พ.ศ. 2543 – พ.ศ. 2546		รองอธิบดีกรมการแพทย์
*พ.ศ. 2546 –  พ.ศ. 2551		รองเลขาธิการ สำนักงานหลักประกันสุขภาพแห่งชาติ
*พ.ศ. 2551 – 24 มิถุนายน พ.ศ. 2558	เลขาธิการสำนักงานหลักประกันสุขภาพแห่งชาติ
*25 มิถุนายน พ.ศ. 2558 – ปัจจุบัน        ประจำสำนักงานปลัดกระทรวงสาธารณสุข
*พ.ศ. 2556 - ปัจจุบัน                กรรมการบริหารสถาบันรับรองคุณภาพสถานพยาบาล (องค์การมหาชน)

**ผลงานด้านสิทธิประโยชน์ระบบหลักประกันสุขภาพขณะปฏิบัติหน้าที่เลขาธิการ สปสช.**
พ.ศ. 2551	 การบริการทดแทนไตสำหรับผู้ป่วยไตวายเรื้อรังระยะสุดท้าย   การให้วัคซีนไข้หวัดใหญ่ในผู้สูงอายุและกลุ่มเสี่ยง 	      

*พ.ศ. 2552  	ยกเลิกข้อจำกัดการบริการอุบัติเหตุและเจ็บป่วยฉุกเฉินปีละ 2 ครั้ง
*พ.ศ. 2553  	การรักษาโรคนิ่วในระบบทางเดินปัสสาวะโดยวิธีสลายนิ่ว  การรักษาโรคจิต กรณีรับไว้รักษาประเภทผู้ป่วยในเกินกว่า 15 วัน
*พ.ศ. 2554   	การผ่าตัดปลูกถ่ายตับ (เริ่ม 1 ตุลาคม 2554)			 การผ่าตัดปลูกถ่ายหัวใจ (เริ่ม 1 ตุลาคม 2554)   
*พ.ศ. 2556   	การคุ้มครองความมั่นคงสิทธิด้านการรับบริการสาธารณสุขตามพระราชบัญญัติหลักประกันสุขภาพแห่งชาติ พ.ศ. 2545 ของพนักงานหรือลูกจ้างขององค์กรปกครองส่วนท้องถิ่นและบุคคลในครอบครัว (เริ่ม 1 ตุลาคม 2556)

**ผลงานด้านพัฒนาระบบบริการหลักประกันสุขภาพขณะปฏิบัติหน้าที่เลขาธิการสำนักงานหลักประกันสุขภาพแห่งชาติ**

**1)  การพัฒนาระบบบริการปฐมภูมิ ดำเนินการ 2 รูปแบบ**
การพัฒนาระบบริการปฐมภูมิเขตชนบท เน้น สถานีอนามัย และโรงพยาบาลส่งเสริมสุขภาพตำบล  (รพ.สต)
*การพัฒนาระบบปฐมภูมิเขตเมือง เน้นการลดความแออัดของ รพ.ขนาดใหญ่

**2)  การพัฒนาระบบบริการตติยภูมิเฉพาะด้าน เช่น**
โรคหัวใจและหลอดเลือด 
*โรคมะเร็ง 
*โรคหลอดเลือดสมอง
*การพัฒนาระบบบริการเจ็บป่วยฉุกเฉินในโรงพยาบาล
*การพัฒนาบริการทารกแรกเกิด  

**เครื่องราชอิสริยาภรณ์**
80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้นประถมาภรณ์ช้างเผือก (ป.ช.)

**โล่เกียรติยศ**
พ.ศ. 2551 จากสมาคมศิษย์เก่าศิริราชในพระบรมราชูปถัมภ์	สาขาศิษย์เก่าแพทย์ศิริราชวัยทำงานที่ประสบความสำเร็จในทุกๆด้านมีเกียรติยศ ชื่อเสียงในวงการแพทย์และสาธารณสุข เป็นที่ยอมรับของคนทั่วไป
หมวดหมู่:แพทย์ชาวไทย
หมวดหมู่:บุคคลจากกรุงเทพมหานคร‎‎
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:บุคคลจากสำนักงานหลักประกันสุขภาพแห่งชาติ
หมวดหมู่:เลขาธิการสำนักงานหลักประกันสุขภาพแห่งชาติ